{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":40,"n_cols":6,"rows_kept":40,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Pravilniku o evidencijama u arhivima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatsko arhivističko društvo","PRAVILNIK","Generalna napomena: ovaj prijedlog Pravilnika o evidencijama u arhivima, propisuje da se evidencije vode u elektroničkom obliku, ali u njihovoj definiciji i u pristupu organizaciji podataka on zapravo pripada svijetu tradicionalnih obavijesnih pomagala definiranih tijekom dvadesetoga stoljeća. Naime, sve opisane evidencije (uključivši i obavijesna pomagala)  definiraju se kao zasebni, zatvoreni skupovi podataka, za kojima nema potrebe ako su podaci u elektroničkom obliku. Kod nekih evidencija čak se traži vođenje određenih kazala, što je nepotrebno ako su podaci u strukturiranom elektroničkom obliku i pretraživi. S druge strane, u prijedlogu Pravilnika nema odredaba koje bi potaknule ili obvezale arhive da podatke o svome gradivu stvaraju u obliku koji je prikladan za povezivanje i dijeljenje podataka na portalima i u skupnim mrežnim katalozima, za strojno pobiranje radi ponovne uporabe ili za obogaćivanje metapodataka. Zaključno: ovaj je nacrt „zapeo“ negdje između tradicionalnih (konvencionalnih) i evidencija u elektroničkome obliku. Stav je Hrvatskoga arhivističkog društva da se dokument – ako već i određene momente definira na tradicionalni način – mora korigirati i doraditi u smislu propisivanja roka u kojemu valja u potpunosti prijeći na evidencije u elektroničkome obliku, uvjetujući definiranje početka računanja roka izradom i verifikacijom nacionalnoga arhivskog informacijskog sustava.","Primljeno na znanje","Pravilnikom se ne definira oblik evidencija već samo sadržaj."]
[2,"Hrvatsko arhivističko društvo","PRAVILNIK,\nČlanak 3.","\"- Popisi arhivskih fondova i zbirki u arhivu (Opći inventar)\" \n \"- Popisi arhivskog gradiva za pojedine fondove i zbirke u arhivu\" \n\nVjerojatno se radi o slučajnoj pogrešci – treba biti jednina u oba slučaja","Djelomično prihvaćen","Prva kategorija mora biti u jednini jer je samo jedan takav popis, a druga je u množini jer takvih popisa je više."]
[3,"Hrvatsko arhivističko društvo","PRAVILNIK,\nČlanak 4.","Registar arhivskih fondova i zbirki nije drugo do objedinjeni popis fondova i zbirki svih arhiva – znači svi opći inventari iz čl. 3, a u čl. 3. informacijski se sustav u kojega bi se unosili odnosni podaci, uopće ne spominje.\n\nInformacijski se sustav spominje tek kasnije, u članku 15., koji bi trebao biti među uvodnim člancima. U tom slučaju nepotrebno je  specificiranje većine navedenih evidencija, jer se one generiraju iz opisa jedinice gradiva ili osoba, temeljenoga na suvremenim normama opisa.","Djelomično prihvaćen","Članak 15. prebačen je među uvodne članke."]
[4,"Hrvatsko arhivističko društvo","PRAVILNIK,\nČlanak 5.","Stavak 3, redak 2; \"kutlure\"\n\nZatipak.","Prihvaćen","Prihvaćen."]
[5,"Hrvatsko arhivističko društvo","PRAVILNIK,\nČlanak 5.","Stavak 2, redak 3; \"Evidenciju arhivskog gradiva za koje je utvrđeno svojstvo kulturnog dobra\"\n\nUkoliko bi intencija Pravilnika bila da se  u nekom prijelaznom razdoblju evidencije još vode  u konvencionalnome obliku, onda Evidenciju arhivskog gradiva za koje je utvrđeno svojstvo kulturnog dobra kao posebnu treba uvrstiti i u  čl. 4. st. 1. , a ne je kao sporednu navoditi tek u ovome članku.","Nije prihvaćen","Radi se dvije različite kategorije evidencija."]
[6,"Hrvatsko arhivističko društvo","PRAVILNIK,\nČlanak 5.","Stavak 1., redak 4; \"a prema obrascu...\"\n\nPotpuno je nejasna svrha obrasca (a i u kakvome bi on obliku bio?) ako se u čl. 4. st. 2. definira jedinstveni unos podataka u informacijski sustav.","Prihvaćen","U odredbi je izmijenjena formulacija."]
[7,"Hrvatsko arhivističko društvo","PRAVILNIK,\nČlanak 5.","Stavak 1., redak 3-4; \"Sukladno svojem općem aktu...\"\n\nNejasno je o kakvom se općem aktu radi?  Zar će svaki arhiv samostalno utvrđivati koje sve evidencije vodi i kako one trebaju izgledati?Kojim se zakonom definira ta obveza? Radi li se možda o Pravilima kako ih u čl. 5. definira Pravilnik o upravljanju dokumentarnim gradivom izvan arhiva? Ovo se pitanje odnosi na sva mjesta u Pravilniku gdje se spominje opći akt.","Prihvaćen","Odredba je izmijenjena."]
[8,"Hrvatsko arhivističko društvo","PRAVILNIK,\nČlanak 6.","Stavak 5.\n\nObveza vođenja Knjige primljenog arhivskog i Knjige pohranjenoga arhivskog gradiva elektroničkom obliku uvodi se tek ovdje, iako se navedene evidencije spominju već u č. 3.  – vidjeti komentar kod čl. 4.","Primljeno na znanje","Ova odredba se odnosi na način vođenja knjige u elektroničkom obliku."]
[9,"Hrvatsko arhivističko društvo","PRAVILNIK,\nČlanak 6.","Stavak 4.\n\nOdredbe stavaka 4. i 5. u suštini znače isto, osim ako se odredbe st. 4. opet ne odnose samo na konvencionalni oblik evidencije.","Primljeno na znanje","Ovi stavci se odnose na vođenje navedenih Knjiga u različitim oblicima."]
[10,"Hrvatsko arhivističko društvo","PRAVILNIK,\nČlanak 6.","Stavak 3.\n\nOpet opaska slične naravi kao nekoliko prethodnih: ukoliko bi intencija Pravilnika bila da se  u nekom prijelaznom razdoblju evidencije još vode  u konvencionalnome obliku, onda formulacija mora biti \"vode se dosjei primopredaje\", a ne \"može se voditi\".","Prihvaćen","Prihvaćeno."]
[11,"Hrvatsko arhivističko društvo","PRAVILNIK,\nČlanak 6.","Stavak 2., redak 2. \n\nKazala su doista relikt  iz vremena postojanja isključivo konvencionalnih evidencija i mišljenja smo da ih je nepotrebno navoditi kao obvezu.","Nije prihvaćen","I u elektroničkom obliku postoji kazalo."]
[12,"Hrvatsko arhivističko društvo","PRAVILNIK,\nČlanak 6.","Članak 6., pod r.br. 11.\n\nNejasno je što se ovdje smatra smještajem? Ustrojbeni, geografski / lokacijski, topografski, ... smještaj?","Nije prihvaćen","Odredba je jasna u stručnom smislu."]
[13,"Hrvatsko arhivističko društvo","PRAVILNIK,\nČlanak 6.","Članak 6., pod r.br. 10.\n\nOznaka se u arhivskoj terminologiji, u ovom kontekstu, zove signatura.\n\nTakođer, preuzeto gradivo ne mora nužno biti pripojeno, ono može tvoriti korpus novoga fonda ili zbirke. U tom slučaju se u Općem inventaru otvara novi fond ili zbirka, temu/joj se dodjeljuje nova signatura.","Nije prihvaćen","Nije u duhu hrvatskog jezika."]
[14,"Hrvatsko arhivističko društvo","PRAVILNIK,\nČlanak 6.","Članak 6., pod r.br. 5.\n\nŠto je konkretno ugovor o primopredaji? Tri su načina preuzimanja gradiva: javni stvaratelji gradivo predaju temeljem zakonske obveze i tu transakciju prati primopredajni zapisnik. Privatno se gradivo preuzima  darovanjem ili otkupom, što prati darovni ili kupoprodajni ugovor.  Pohranu gradiva prati ugovor o pohrani. Slijedom toga imamo primopredajni zapisnik, ugovor o darovanju/kupoprodaji/pohrani te je potrebno ili taksativno navesti sve četiri vrste dokumenta o preuzimanju, ili koristiti općenito \"dokument o predaji gradiva\".","Prihvaćen","Prihvaćeno"]
[15,"Hrvatsko arhivističko društvo","PRAVILNIK,\nČlanak 7.","Stavak 4.\n\n„redovito“ je neodređen pojam, potrebno je neko razumno vremensko ograničenje, pr. 30 dana.","Primljeno na znanje","Redovito znači da se upisuje čim nastane promjena."]
[16,"Hrvatsko arhivističko društvo","PRAVILNIK,\nČlanak 7.","Stavak 2, pod r.br. 10.\n\nOvakva definicija zbunjuje, sugeriramo: „Datumi akvizicija“ jer se jedan fond/zbirka mogu dopunjavati brojnim akvizicijama.\n\nUz to, ovdje se prvi puta u Pravilniku uvodi pojam „akvizicija“ dok se do ovoga članka konstantno rabi „primopredaja“ – potrebno je ujednačiti.","Prihvaćen","Prihvaćeno."]
[17,"Hrvatsko arhivističko društvo","PRAVILNIK,\nČlanak 7.","Stavak 2, pod r.br. 8.\n\nNepotreban podatak – on je sadržan već u opisu stupnja sređenosti gradiva","Nije prihvaćen","Ova dva pojma nisu istoznačnice."]
[18,"Hrvatsko arhivističko društvo","PRAVILNIK,\nČlanak 9.","\"Zahtjev za pristup gradivu sadrži :\", pod r.br. 5.\n\n Korisnik koji prvi put dolazi u arhiv ne zna postoji li kopija izvornoga gradiva. Nadalje, ako korisnik naručuje gradivo za snimanje onda ne ispunjava zahtjev za pristup gradivu.","Nije prihvaćen","Nejasan prijedlog."]
[19,"Hrvatsko arhivističko društvo","PRAVILNIK,\nČlanak 9.","Iz kojega se razloga kod evidencija vezanih uz korištenje gradiva ne spominje informacijski sustav?","Nije prihvaćen","U uvodnim člancima navodi se da se sve evidencije vode u nacionalnom arhivskom informacijskom sustavu."]
[20,"Hrvatsko arhivističko društvo","PRAVILNIK,\nČlanak 10.","Stavak 2., \"drugi podaci iz dosjea arhivskoga fonda/zbirke\"\n\nKoji su to drugi podaci? Opet se vraćamo na opasku po kojoj je bitno utvrditi radi li se o prijelaznome razdoblju evidencija u konvencionalnome obliku i prijelaz u elektronički oblik. Ako se radi o konvencionalnom, onda pravilnik mora specificirati „druge“ podatke.","Nije prihvaćen","Ostali podaci podrazumijevaju podatke koji bi se mogli radi određenih potreba navesti."]
[21,"Hrvatsko arhivističko društvo","PRAVILNIK,\nČlanak 10.","Stavak 1.\n\nU prijedlogu Pravilnika treba ujednačeno  navoditi  istu stvar: „informacijski sustav“ ili „nacionalni arhivski informacijski sustav“ ili „elektronički oblik“ ili „mrežni katalog“.","Prihvaćen","Prihvaćeno."]
[22,"Hrvatsko arhivističko društvo","PRAVILNIK,\nČlanak 11.","Stavak 3., \"Državni arhivi obvezni su Hrvatskome državnom arhivu dostavljati sve izmjene podataka...\"\n\nU kojem formatu i u  kojemu roku valja dostavljati te izmjene?","Primljeno na znanje","Propisano u članku 16."]
[23,"Hrvatsko arhivističko društvo","PRAVILNIK,\nČlanak 11.","Stavak 2., \"Uz Upisnik se vodi dosje...\"\n\nOpet opaska slične naravi kao nekoliko prethodnih: ukoliko bi intencija Pravilnika bila da se  u nekom prijelaznom razdoblju evidencije još vode  u konvencionalnome obliku","Nije prihvaćen","Pravilnik ne propisuje oblik nego sadržaj."]
[24,"Hrvatsko arhivističko društvo","PRAVILNIK,\nČlanak 11.","Stavak 1., r.br. 4.\n\nOvdje bi odredba trebala biti da se radi o opisu definiranome u čl. 7.","Nije prihvaćen","Nejasan prijedlog."]
[25,"Hrvatsko arhivističko društvo","PRAVILNIK,\nČlanak 12.","Stavak 4., \"dosje arhiva...\"\n\nOpet opaska slične naravi kao nekoliko prethodnih: ukoliko bi intencija Pravilnika bila da se  u nekom prijelaznom razdoblju evidencije još vode  u konvencionalnome obliku","Nije prihvaćen","Dosje je sastavni dio evidencije."]
[26,"Hrvatsko arhivističko društvo","PRAVILNIK,\nČlanak 12.","Stavak 3., r.br. 9.\n\nNedostaje stavka o promjeni nadležnosti, pa onda i stavka o rješenju u izmjeni upisa.","Nije prihvaćen","Podrazumijeva se da sve ulazi u točku 9. stavka 3."]
[27,"Hrvatsko arhivističko društvo","PRAVILNIK,\nČlanak 12.","Stavak 2., \"te rješenja ministarstva...\"\n\nPotrebno je u odredbe navesti i kako nadležno ministarstvo rješenje obavezno dostavlja HDA.","Prihvaćen","Prihvaćeno"]
[28,"Hrvatsko arhivističko društvo","PRAVILNIK,\nČlanak 13.","Stavak 12., \"Obavijesna pomagala se izrađuju i objavljuju u elektroničkom obliku,\"\n\nKakvom elektroničkom  obliku?","Primljeno na znanje","Postavljeno pitanje je nejasno."]
[29,"Hrvatsko arhivističko društvo","PRAVILNIK,\nČlanak 13.","Stavak 4.\n\nKako je već više puta navedeno, iz mrežnoga kataloga (informacijskoga sustava) moguće je izgenerirati sve u ovome članku zasebno navedene oblike obavijesnih pomagala.","Primljeno na znanje","Nejasan prijedlog."]
[30,"Hrvatsko arhivističko društvo","PRAVILNIK,\nČlanak 13.","Stavak 1., \"upute, pravilnici i smjernice koje donosi Hrvatski državni arhiv.\"\n\nHDA nema status državnoga upravnog tijela,  te ne može donositi pravilnike.","Primljeno na znanje","Nema jasnog prijedloga."]
[31,"Hrvatsko arhivističko društvo","PRAVILNIK,\nČlanak 13.","Stavak 1., \"međunarodnim arhivističkim normama opisa.\"\n\nKoje su to norme? Primjerice, cijeli je prijedlog Pravilnika zanemaruje posljednji standard Međunarodnoga arhivskoga vijeća Records in Context (RiC). Riječ je o konceptualnome  modelu arhivističkog opisa (uz definiranu  web ontologiju).","Primljeno na znanje","Nema jasnog prijedloga."]
[32,"Hrvatsko arhivističko društvo","PRAVILNIK,\nČlanak 13.","Razvojem novih stručnih  standarda kao i primjenom informacijskih  tehnologija teško je a i nepotrebno  obavijesna pomagala definirati na tradicionalan, jednoznačan način","Primljeno na znanje","Nema jasnog prijedloga."]
[33,"Hrvatsko arhivističko društvo","PRAVILNIK,\nČlanak 15.","Stavak 3., \"...javno se objavljuju.\"\n\nAko se evidencije vode u elektroničkome obliku, onda je ispravnija definicija da moraju biti javno dostupne, a ne da se objavljuju.","Primljeno na znanje","Odredba je jasno definirana."]
[34,"Hrvatsko arhivističko društvo","PRAVILNIK,\nČlanak 15.","Ovo je zapravo trebao biti neki početni članak.","Prihvaćen","Prihvaćeno"]
[35,"Hrvatsko arhivističko društvo","PRAVILNIK,\nČlanak 16.","Stavak 2., \"u roku od godine dana od stupanja...\"\n\nI ovaj definirani rok je nespretan – arhivi su dužni kontinuirano podnositi prijedloge sve dok se takvi vlasnici/posjednici pojavljuju na području njihove nadležnosti","Prihvaćen","Prihvaćeno."]
[36,"Hrvatsko arhivističko društvo","PRAVILNIK,\nČlanak 16.","Stavak 1., \"podatke iz članka 10. stavka 2.\"\n\nA zašto samo podatke iz toga članka i što znači rok od 6 mjeseci? Državni arhivi su za registar fondova i zbirki dužni kontinuirano dostavljati podatke temeljem svake nastale izmjene.","Prihvaćen","Preformulirano."]
[37,"Hrvatsko arhivističko društvo","PRAVILNIK,\nČlanak 17.","Izgledi evidencija se utvrđuju provedbenim propisima temeljenima na zakonskom aktu. Stoga bi i izgled evidencija iz čl. 5 trebao biti  ukorporiran u ovaj Pravilnik, a ne naknadno utvrđivan i objavljivan. Iako i ovdje valja spomenuti informacijski sustav, koji se „priziva“ ali većina odredbi vezana je uz konvencionalne evidencije.","Nije prihvaćen","Nejasna je intencija prijedloga."]